Mar 08,2017
వచ్చే ఏడాది మార్కెట్లోకి తేలికపాటి స్విఫ్ట్‌
జెనీవా: సుజుకీ మోటార్‌ కార్ప్‌ ఆధునీకరించిన సరికొత్త స్విఫ్ట్‌ను వచ్చే ఏడాది భారత్‌ మార్కెట్లోకి తీసుకురానుంది. ఈ మూడో తరం కొత్త స్విఫ్ట్‌ కారును 'హర్ట్‌టెక్ట్‌' ప్లాట్‌ఫామ్‌పై రూపొందించారు. సుజుకీ సంస్థ ఈ కారును జెనీవా మోటార్‌ షోలో ఆవిష్కరించింది. ఈ కొత్త స్విఫ్ట్‌ కారును అత్యాధునిక ఫ్లాట్‌ఫాంపై రూపొందించినందున అంతకు ముందు వర్షన్‌తో పోలిస్తే 120 కిలోల మేర బరువు తక్కువగా ఉండనుందని సంస్థ తెలిపింది. కేవలం 840 కిలోల బరువులోనే కొత్త స్విఫ్ట్‌ రోడ్లపై పరుగులు తీయనుంది. దీంతో ఇది మరింత మెరుగైన మైలేజీని అందిస్తుందని సంస్థ వెల్లడించింది. లేజర్‌ సెన్సార్స్‌, అత్యాధునిక రక్షణ చర్యలు, అటానమస్‌ ఎమర్జెన్సీ బ్రేకింగ్‌, హైబీమ్‌ అసిస్ట్‌తో పాటు మోనోక్యులర్‌ కెమేరాతో ఈ కారు అందుబాటులోకి రానుంది.
మీ స్నేహితులకు రికమెండ్ చెయ్యండి